Trafikken er så godt som gået i stå på Limfjordsbroen. Det oplyser TV2/Nords reporter Tommy Hald, som hele dagen har fulgt det trafikale kaos omkring Aalborg.

Det drejer sig om trafikken i retning fra Aalborg mod Nørresundby, der enten kører utroligt langsomt eller er gået helt i stå. - Jeg vil sige, at det eneste, der sådan set kører, er cyklisterne, lyder det fra reporter Tommy Hald. Det trafikale kaos skyldes omfattende asfaltarbejde i Limfjordstunnellen, og mange bilister har derfor søgt alternativer og f.eks. vælger at køre over broen istedet. Nordjyllands Politi oplyser, at der ikke findes nogle hurtige smutveje, i stedet bør trafikanterne væbne sig med rigtig god tålmodighed.